Cionn is go ndéanfar teanga oifigiúil agus oibre iomlán de chuid an Aontas Eorpaigh (AE) den Ghaeilge ó 2022 amach, tiocfaidh méadú mór ar líon na foirne Gaeilge in institiúidí an AE sna blianta beaga amach romhainn – idir aistritheoirí, ateangairí, dhlítheangeolaithe, chúntóirí agus eile.

Ag an gcomhdháil seo, atá á comheagrú ag Rialtas na hÉireann agus ag an gCoimisiún Eorpach, pléifidh ionadaithe de chuid na n-institiúidí Eorpacha agus ionadaithe as Éirinn na deiseanna sin atá ann do theangeolaithe Gaeilge san AE agus in Éirinn, agus pléifear a bhfuil ar siúl ag an Rialtas agus ag an AE chun aghaidh a thabhairt ar an sprioc seo.